**Referat fra styremøte i Fermate Vokal mandag 7.oktober 2024 kl 17.30**

Til stede: Lena, Ingrid , Signe og Olena fra kl.1845.

**Sak 57/24: Godkjenning av referat fra ekstra styremøte 9.9.24.**

**Vedtak:** Referatet ble godkjent.

**Sak 58/24: Korseminar 19.-20.oktober 24**

**Vedtak:** Det ble laget program som blir sendt ut som vedlegg til referatet. Anna kommer lørdag og er med og øver med oss. Da har vi mulighet til å dele oss. Vi øver konsertprogram og juleprogram.

**Sak 59/24: Konsert 7.november 24**

**Vedtak:** Folketoner i høstmørke. Sigmund lager plakat som vi alle deler på FB. Antrekk: Ensfarget høstpreget overdel eller sort med høstlig skjerf. Sorte benklær. Vi trenger en som kan være i døra og ta imot vipps. Styret tenker også å få en til å binde hele konserten sammen. Håper en melder seg. Signe ordner blomster. Signe er kontakten med Gjermund Bjørklund. Tidspunkt for oppmøte: kl 17.00 og konserten starter kl. 19.00.

**Sak 60/24: Julekonsert 9.desember 2024**

**Vedtak**: Styret ber MO/RU komme sammen og sette opp julerepertoaret med utgangspunkt i Annas forslag på Spond. Dette må være klart til seminaret. . Vi ser at Anna har kommet med 6 sanger til julekonserten. Det er kanskje litt få sanger. Kan være lurt å ta en titt på noen tidligere julesanger som også kan legges til. Styret mener også at en ny sang er nok å lære inn til årets julerepertoar . Beatas innspill til julerepertoar er flott og må lagres til senere julekonserter også.

**Sak 61/24: Rekruttering**

**Vedtak:** Det har kommet inn noen innspill på dette og styret vil ta dette opp på seminaret. Det vil bli satt av tid.

**Sak 62/24: Forespørsler om opptreden**

**Vedtak:**  Styret har takket nei til korets deltagelse under bispevisitasen tirsdag 19.nov kl 19. Vi ble for få korister som hadde mulighet til å være med. Men alle er velkomne til å være med å synge denne allsangkvelden.

Vi takket også nei til å delta på Blaker Skanse 30.nov.

Vi ser også at vi ikke har mulighet til å delta på Fabeltunets julegrantenning 1.des.

Koret deltar på julegudstjenesten i Frogner kirke 8.des.

**Sak 63/24: Eventuelt**

Korerfaring: Styret ber Anna ta med Diplomer på seminaret.

Repertoar videre for koret drøftes på seminaret.

**Neste styremøte er 21.okt 24 kl 17.30**

Ref . Signe